**Vilonya Község Polgármestere**

*8194 Vilonya, Kossuth u. 18.*

**Előterjesztés**

|  |  |  |  |
| --- | --- | --- | --- |
| Tárgya: | 2026. évi költségvetési rendelet | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás | 16/2025.(XII.9.) önkormányzati rendelet | | |
| Fontosabb  jogszabályok: | Magyarország 2026. évi központi költségvetéséről szóló 2025. évi LXIX. törvény,  az államháztartásról szóló 2011. évi CXCV. törvény  az államháztartásról szóló törvény végrehajtásáról szóló 368/2011. (XII.31) Kormány rendelet,  az államháztartás számviteléről szóló 4/2013. (I.11) Kormányrendelet,  a 2026. évi átmeneti gazdálkodásról szóló 16/2025.(XII.9.) önkormányzati rendelet | | |
| Előterjesztés  szövege: | A módosított 2011. évi CXCV. törvény 24 §-a alapján **a 2026. évi költségvetési tervezet elkészítésre került.** Rendelkezései a 2026. évi központi költségvetéséről szóló 2025. évi LXIX. törvényen, az államháztartásról szóló 2011. évi CXCV. törvényen, az államháztartásról szóló törvény végrehajtásáról szóló 368/2011. (XII.31.) Korm. rendeleten, az államháztartás számviteléről szóló 4/2013. (I.11.) Korm. rendeleten, illetve Magyarország gazdasági stabilitásáról szóló 2011. évi CXCIV. törvény – önkormányzati rendeletalkotásra, önkormányzati gazdálkodásra vonatkozó - előírásai figyelembevételével készültek.  **A költségvetési főösszeg 128.913.516,- Ft.**  A bevételi és kiadási előirányzatait javaslom a 2026. évi költségvetési rendeletben foglaltak, illetve a kapcsolódó táblázatokban részletezett előirányzatok alapján elfogadni.  Kérem a Tisztelt Képviselő-testületet, hogy a 2026. évi eredeti költségvetési tervezetet vitassa meg és hagyja jóvá. | | |
| Mellékletek: db | 1. melléklet (18 tábla), indokolás, hatástanulmány | | |
| Keltezés: | 2026. február 20. | | |
| Előterjesztő aláírása: | Fésüs Sándor polgármester | | |

**Vilonya Község Önkormányzata Képviselő-testületének …/2026. (II. ….) önkormányzati rendelete**

**a 2026. évi költségvetésről**

[1] A költségvetési rendelet biztosítja a polgárok számára az önkormányzat 2026. évre tervezett bevételeinek és kiadásainak, pénzügyi-gazdálkodási működésének megismerhetőségét. A rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtandó feladatokról, a tervezett fejlesztésekről, lehetőséget teremt az önkormányzati gazdálkodás ellenőrzésére. A rendelet biztosítja Magyarország helyi önkormányzatairól szóló 2011. évi CLXXXIX. törvény előírásainak megfelelően a kötelező feladatok ellátását, ezen felül számos, a lakosság számára fontos önként vállalt cél megvalósítását.

[2] Vilonya Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el.

**1. Főösszegek**

**1. §**

(1) A 2026. évi költségvetési tervet **128.913.516 Ft bevétellel** az *1. melléklet* 1. tábla szerinti bontásban hagyja jóvá.

(2) A **költségvetési bevételeit 76.131.770 Ft-ban** – ezen belül a működési bevételeit 65.178.380 Ft-ban határozza meg.

(3) A finanszírozási bevételeit 52.781.746 Ft-ban – ezen belül a működési célú finanszírozási bevételeket 38.008.263 Ft-ban, a felhalmozási célú finanszírozási bevételeket 13.877.691 Ft-ban, finanszírozási célú bevételeket 895.792 Ft-ban határozza meg.

(4) Az önkormányzat és költségvetési szervei bevételeinek mérlegszerű tagolását az 1. melléklet 1. tábla tartalmazza.

**2. §**

(1) A 2026. évi költségvetési tervet **128.913.516 Ft kiadással** a *1. melléklet* 2. tábla szerinti bontásban hagyja jóvá.

(2) A felújítási kiadások 12.996.263 Ft összegben határozza meg, a beruházási kiadások 12.325.985 Ft összegben határozza meg, feladatonkénti bontását az 1. melléklet 2/b tábla szerint tartalmazza.

(3) A **költségvetési kiadásait 128.017.724 Ft-ban** – ezen belül a működési kiadásait 102.695.476 Ft-ban, a felhalmozási kiadásait 25.322.248 Ft-ban határozza meg.

(4) A finanszírozási kiadásait 895.792 Ft-ban határozza meg, mely államháztartáson belüli támogatás megelőlegezésének visszafizetése.

(5) Az önkormányzat és költségvetési szervei kiadásainak mérlegszerű tagolását az 1. melléklet 2. tábla tartalmazza.

**3. §**

(1) Az önkormányzat, az önkormányzat költségvetési szerveinek éves költségvetési létszámkeretét, valamint a közfoglalkoztatottak éves létszám előirányzatát költségvetési szervenkénti tagolásban az 1. melléklet *6. tábla* tartalmazza.

(2) Az önkormányzat 2026. évi mérlegtervét a működési és felhalmozási célú előirányzatokról az *1. melléklet 3. tábla* tartalmazza.

(3) Az önkormányzat kötelező feladatait, önként vállalt feladatait tartalmazó bevételeket és kiadásokat az 1. melléklet 1.b. és a 2.a tábla tartalmazza.

**2. Bevételek**

**4. §**

A bevételek jogcímenkénti bontását szintén az 1. melléklet *1. tábla*, míg az önkormányzat költségvetési támogatásának részletezését az *1/a.sz. tábla* tartalmazza. A működési és felhalmozási célú költségvetési támogatások évközi igénylésével növekszik.

**3. Kiadások**

**5. §**

(1) A kiadások tevékenységek, illetve feladatok szerinti bontását, ezen belül a személyi juttatások, a munkáltatót terhelő járulékok és szociális hozzájárulási adó, a dologi kiadások, az ellátottak pénzbeli juttatása (szociális támogatások) az egyéb működési célú kiadások, a beruházások, felújítások, egyéb felhalmozási célú támogatások előirányzatát a *2. tábla* tartalmazza.

(2) A tárgyévi költségvetési bevételek és kiadások egyenlege szerinti eltérés, - 51.885.954 Ft, melyből működési célú – 37.517.096 Ft, a felhalmozási célú – 14.368.858 Ft. A 2025 év decemberében folyósított állami támogatás előleg 2026. évi visszafizetése, rendezése miatti finanszírozási kiadás összege 895.792 Ft, mely szintén költségvetési maradványt terhelő összeg.

(3) A finanszírozási különbözetet a 2025. évi várható költségvetési maradványból van mód finanszírozni. Részletezését, illetve az áthúzódó, kötelezettségvállalással érintett szerződéseket a 2/d tábla tartalmazza összesen 52.781.746 Ft összegben.

**4. A költségvetés részletezése**

**6. §**

(1) A többéves kihatással járó döntésekből származó kötelezettségek alakulását célok szerint, évenkénti bontásban az 1. melléklet 5. tábla rendelkezik. Hitelállománnyal az önkormányzat jelenleg nem rendelkezik.

(2) A költségvetési évet megelőző két év előzetes adatait az 1. melléklet 8-11. táblák tartalmazzák.

(3) Az önkormányzat által adott közvetett támogatások, kedvezmények összegét az 1. melléklet 4. tábla tartalmazza.

(4) Az önkormányzat adósságot keletkeztető ügyletekből és kezességvállalásokból fennálló kötelezettséget nem tervez a 2026. évben.

(5) Az önkormányzat saját bevételeinek részletezését az 1. melléklet 7. tábla tartalmazza.

(6) A 2026. évi várható bevételi és kiadási előirányzatainak teljesüléséről szóló előirányzat-felhasználási ütemterv a rendelet 1. melléklet 12. számú tábla.

(7) Az önkormányzat és az önkormányzati költségvetési szervek európai uniós támogatásból megvalósuló projektjei nincsenek.

**5. A költségvetés végrehajtásának szabályai**

**7. §**

Az önkormányzat felelős az 1. melléklet 2. tábla szerinti előirányzataik - túllépést nem eredményező módon történő – felhasználásáért, betartva az államháztartásról szóló 2011. évi CXCV. törvény és az államháztartási törvény végrehajtásáról szóló 368/2011. (XII.31) Kormány rendelet, az államháztartás számviteléről szóló 4/2013.(I.11.) Kormányrendelet előírásait, az alapító okiratokban, a munkamegosztás és feladatvállalás rendjéről szóló megállapodás és a pénzügyi szabályzatokban foglaltakat. Évközben kiadások a saját működési körébe tartozó pályázati támogatásnál, intézményi működési bevételnél figyelembe vett bevétellel azonos összegben nőhetnek. A kiadási kiemelt előirányzatok egymás közötti átcsoportosítási javaslatokat, illetve előirányzat emelési igényeket a Képviselő-testület hagyja jóvá.

**8. §**

A betöltetlen álláshelyek miatti feladat ellátást úgy kell megszervezni, hogy az előirányzati túllépést ne okozzon.

**9. §**

(1) A személyi juttatások: a 2026. évben a kötelező átsorolásokat, minimál bér és a garantált bérminimum kiegészítéseket végre kell hajtani. A közalkalmazottak, köztisztviselők és munkavállalók részére jogszabályokban meghatározott módon és mértékben a kötelezően előírt illetményeket, munkabéreket illetménypótlékokat, ágazati pótlékokat, bölcsődei és egyéb pótlékokat biztosítja a terv.

(2) A képviselői tiszteletdíj mértékét 2026. évben 15.000,-Ft/hó összegben állapítja meg.

(3) A Képviselő-testület Magyarország 2026. évi központi költségvetéséről szóló 2025. évi LXIX. törvény  [63. § (4) bekezdés](https://njt.hu/jogszabaly/2022-25-00-00#SZ65@BE6)ének hatálybalépését követően a köztisztviselői illetményalapot 2026. január 1-től 75.000,- Ft összegben állapítja meg.

(4) Az önkormányzat a Berhidai Közös Önkormányzati Hivatal (a továbbiakban: Hivatal) köztisztviselői részére a közszolgálati tisztviselőkről szóló 2011 évi CXCIX. törvény (a továbbiakban: [Kttv.](https://njt.hu/jogszabaly/2011-199-00-00" \t "_blank)) 234. § (3) bekezdés c) pontjában és a (4) bekezdésében foglaltak alapján az illetménykiegészítés mértékét 20 %-ban állapítja meg.

1. A [Kttv. 151. §](https://njt.hu/jogszabaly/2011-199-00-00" \l "SZ151" \t "_blank)-ában, valamint a 225/L. § [(1) bekezdés](https://or.njt.hu/eli/v01/734147/r/2023/2#SZ7@BE1)ében foglaltak alapján, továbbá Magyarország 2026. évi központi költségvetéséről szóló 2025. évi LXIX. törvény  [63. § (3) bekezdés](https://njt.hu/jogszabaly/2022-25-00-00#SZ65@BE6)ének hatálybalépét követően 2026. évben nettó 400.000,- Ft cafetéria keretet állapít meg.
2. A központi béremelésben nem részesülő valamennyi közalkalmazott részére (részmunkaidős alkalmazott esetén munkaidő arányában) a 2026. január 1-i garantált illetményhez, illetve a 2026.01.01-i minimálbérhez, garantált bérminimumhoz képest, bruttó 10.000,- Ft/hó összegű illetmény növekedést, illetmény-kiegészítést biztosít a terv, az 2025. évi döntéssel egyezően, 2026. január 1-től.
3. Az önkormányzat a közalkalmazottak jogállásáról szóló [1992. évi XXXIII. törvény (a továbbiakban: Kjt.)](https://njt.hu/jogszabaly/1992-33-00-00) és [Kttv.](https://njt.hu/jogszabaly/2011-199-00-00" \t "_blank) teljes munkaidőben foglalkoztatott alkalmazottai részére együttesen – Ávr. 51. §-a alapján – éves szinten az egységes rovatrend K1 rovat eredeti előirányzatának maximum 30 %-a mértékig, illetve az ágazati szabályok figyelembevételével vállalható kötelezettség amennyiben az intézményi költségvetésekben biztosított a fedezet.
4. A saját gépjárműhasználat költségtérítését az [Szja. tv. 25. § (2) bekezdés b) pont](https://njt.hu/jogszabaly/1995-117-00-00#SZ25@BE2@POB)jában előírt adómentes mértékig állapítja meg a saját gépjárművel történő munkába járás költségét.
5. Az óvodai pedagógusok nevelőmunkáját közvetlenül segítő munkavállalók (óvodatitkár, pedagógiai asszisztens, dada munkakörben dolgozók) részére 15.000,- Ft egyéb köznevelési pótlékot biztosít 2026. január 1-től február 28-ig. 2026. március 1-től ezen foglalkoztatotti kör részére 45.000 Ft/hó/fő egyéb köznevelési pótlékot biztosít.
6. Az óvodai konyhai közalkalmazottak részére a 2026. január 1-i minimálbérhez, garantált bérminimumhoz képest, bruttó 35.000,- Ft/hó összegű illetmény-kiegészítést biztosít 2026. január 1.- február 28. között. 2026. március 1-től a munkavállalói létszám és 65.000 Ft/fő havi szorzatának megfelelő havi bázis összeget biztosít az intézményvezető részére, melyet köteles a munkavállalók egyéb jogcímen történő illetménymódosítására fordítani.
7. A Berhidai Családsegítő és Gyermekjóléti Szolgálat által foglalkoztatott közalkalmazott munkavállalók esetében az egy foglalkoztatottnak éves szinten adott – az Szja tv. 71. § (1) bekezdésében meghatározott – cafetéria juttatásának keretét a 2026. évben nettó 400.000,- Ft összegben határozza meg.

**10. §**

A költségvetési szervek dologi kiadásai a 2024. évi alap előirányzatra épülnek, inflációs és árhatások kompenzációját, illetve a szervezeti változásokat tartalmazzák. A dologi kiadások összege az intézményi költségvetésen belül rögzítve tartalmazza a karbantartási célelőirányzatot.

**11. §**

(1) A Berhidai Közös Önkormányzati Hivatal látja el az önkormányzati pénzügyi-számviteli-gazdálkodási feladatokat - a munkamegosztás és feladatvállalás rendjéről szóló megállapodás szerint -, ezen belül a közalkalmazottak, közfoglalkoztatottak, köztisztviselők illetményének lakossági folyószámlára történő irányítását, az ezzel kapcsolatos tevékenységet, valamint az ügyfélterminál működtetését, a munkaügyi iratok központi rendszerben történő rögzítését.

(2) A közalkalmazotti, köztisztviselői szabályzatok, megállapodások, egyéb tervek a jóváhagyott intézményi költségvetésben túllépést nem eredményezhetnek.

(3) A közszolgálati tisztviselők részére adható juttatásokról és egyes illetménypótlékokról szóló 249/2012.(VIII.31.) Korm. rendelet 2. §-a alapján képzettségi pótlékra jogosultak a gazdálkodási, pénzügyi, számviteli és adóügyi feladatokat ellátók, és a jogi asszisztensi feladatokat ellátók végzettségük szerint, a doktori fokozattal rendelkező, illetve a felsőfokú iskolai rendszerű képzésben szerzett további szakképesítéssel rendelkező köztisztviselők.

(4) A Kttv. 237. §-a alapján biztosítandó szociális keret összegét 1.400.000 Ft-ban határozza meg, amely más célra nem használható fel.

(5) Az önkormányzat a költségvetési rendeletének módosításait a Képviselő-testület munkaterve alapján meghatározott időpontokban végzi el.

(6) Az önkormányzat az ideiglenesen szabad önkormányzati pénzeszközök éven belüli betétlekötési hatáskörét a polgármesterre, illetve akadályoztatása esetén az alpolgármesterre ruházza át a szabályzatokban meghatározott személyek pénzügyi ellenjegyzése mellett.

(7) A 2026. évi intézményi költségvetés tervezetét az intézményvezetők készítik el, mely a jegyzővel egyeztetésre került, az egyeztetés eredményének dokumentálása megtörtént.

(8) Az önkormányzat a belső ellenőrzés működtetéséről Társulási formában gondoskodik. A megfelelő működtetés és a függetlenség biztosítása – jogszabály alapján – a jegyző feladata.

(9) A belső kontrollrendszer létrehozásáért, működtetéséért az önkormányzat és a Berhidai Közös Önkormányzati Hivatal esetében a jegyző, az intézmények esetében az intézményvezető a felelős.

(10) A Képviselő-testület az államháztartásról szóló 2011. évi CXCV. 85. §-a alapján az alábbi kiadások esetében engedélyezi a készpénzben történő teljesítést:

*a)* a közfoglalkoztatásban résztvevők bére, valamint munkába járáshoz kapcsolódó közlekedési költségtérítései,

*b)* az egységes rovatrend és K41. Társadalombiztosítási ellátások és K47. Intézményi ellátottak pénzbeli juttatásai rovaton elszámolandó kiadások,

*c)* az egységes rovatrend K31. Készletbeszerzés és K34. Kiküldetések, reklám- és propagandakiadások rovatain elszámolandó kiadások,

*d)* az egységes rovatrend K61. Immateriális javak beszerzése, létesítése, K63. Informatikai eszközök beszerzése, létesítése és K64. Egyéb tárgyi eszközök beszerzése, létesítése rovatain elszámolandó, kisértékű immateriális javak, tárgyi eszközök beszerzésére irányuló kiadások,

*e)* az egységes rovatrend K33. Szolgáltatási kiadások és K123. Egyéb külső személyi juttatások rovatain elszámolandó, százezer forint értéket el nem érő kiadások,

*f)* az alkalmazottak belföldi és külföldi kiküldetéséhez, tartós külszolgálatához kapcsolódó napidíjak, illetménybe nem tartozó kiadások,

*g)* az illetékbélyeg-beszerzés kiadásai,

*h)* a c)–e) pont szerinti kiadásokhoz kapcsolódóan az egységes rovatrend K351. Működési célú előzetesen felszámított általános forgalmi adó és a K67. Beruházási célú előzetesen felszámított általános forgalmi adó rovatain elszámolandó kiadások, és

*i)* az a)–h) pont szerinti kiadásokra az alkalmazottaknak elszámolási kötelezettséggel adott előlegek készpénzben történő teljesítésére igényelheti – a költségvetési szerv pénzkezelési szabályzatában meghatározott házipénztári keret nagyságára is figyelemmel – készpénz felvételét és teljesíthet készpénzben kifizetést.

**6. Záró rendelkezések**

**12. §**

Ez a rendelet a kihirdetését követő napon lép hatályba.

**Általános indokolás**

A módosított 2011. évi CXCV. törvény 24 §-a alapján a 2026. évi költségvetési tervezet elkészítésre került. Rendelkezései a 2026. évi központi költségvetéséről szóló 2025. évi LXIX. törvényen, az államháztartásról szóló 2011. évi CXCV. törvényen, az államháztartásról szóló törvény végrehajtásáról szóló 368/2011. (XII.31.) Korm. rendeleten, az államháztartás számviteléről szóló 4/2013. (I.11.) Korm. rendeleten, illetve Magyarország gazdasági stabilitásáról szóló 2011. évi CXCIV. törvény – önkormányzati rendeletalkotásra, önkormányzati gazdálkodásra vonatkozó - előírásai figyelembevételével készültek.

A 2026. évre megfogalmazott költségvetési alapelvek a következők:

1. Takarékos, átlátható és biztonságos működtetés.
2. A kötelezően ellátandó feladatok biztosítása.
3. A szociálisan rászorultak támogatása.
4. Az elindított beruházások, pályázatok megvalósítása, a forrás biztosítása.
5. Tudatos városüzemeltetés és fejlesztés.
6. Pályázatok figyelése, kapcsolódás az aktuális pályázatokhoz, a pályázatok önrészének megteremtése.

A 2026. évi költségvetési bevételek tervezett előirányzata 76.131.770 Ft, melyet a finanszírozású bevétel 52.781.746 Ft-tal egészít ki, így összesen 128.913.516 Ft forrás fog rendelkezésre állni a feladatok ellátásához. A költségvetési bevételek 38,5 %-kal magasabbak az előző évi eredeti előirányzatnál. Ennek elsődleges oka az elnyert pályázati támogatások, az adóbevétel növekedés.

A 2026 évi feladatfinanszírozás keretében – az általános működéshez és ágazati feladatokhoz kapcsolódó - támogatásokból származó bevétel csak a kötelezően ellátandó feladatokra fordítható. Az állami támogatás aránya 1,04 %-kal magasabb mint a 2025. évi módosított állami támogatás. A közvilágítási feladatra nyújtott állami támogatás a két jogcím helyett csak egy jogcímen vehető figyelembe.

Az önkormányzat iparűzési adóerőképessége 18.691 Ft/fő-ról 14.882,- Ft/fő-re csökkent.

Az IPA bevétel tervezésénél figyelembevételre került az elmúlt évi zárásban szereplő előírás mértéke, illetve a túlfizetések mértéke.

Az önkormányzat közvetett támogatásainak összege várhatóan meghaladja a 1.005.358 Ft-ot (szociális étkeztetés, személyi gondozás, szociális segítési feladatokhoz köthetően).

Az önkormányzat a kötelező és önként vállalt feladatok körében egyaránt színvonalas közszolgáltatásokat kíván nyújtani. A feladatellátás tárgyi és személyi feltételei biztosítottak, azonban a költségvetési kiadásokból a működési célú kiadások az önkormányzat tervezett költségvetési kiadások a 80,2 %-át, míg a beruházási, felújítási és beruházási kiadások a 19,8 %-át teszik ki.  Az arány oka, hogy felújítási és beruházási feladatokra összességében 23.799.652,- Ft összegű pályázati bevétellel számolhat az önkormányzat, mely pályázati célok megvalósítása várhatóan a 2026. évben történik.

A 2026. évi költségvetési kiadások tervezett előirányzata 128.017.724 Ft, melyet a finanszírozási kiadások 8954.792 Ft-tal egészítenek ki, így összesen 128.913.516 Ft kiadással számoltunk.

A rendelettervezetben rögzített fő személyi juttatás elemek: köztisztviselői illetményalap 75.000 Ft, mely a 2025. évivel azonos. Járulékkal növelten az állam 38 millió Ft összegű támogatást biztosít a köztisztviselők január 1-től történő bérfejlesztésére.

Az óvodapedagógusok tekintetében a január 1-től érvényes központi bérfejlesztés mértéke 10 %, melyhez 20,5 millió Ft összegű támogatást biztosít a központi költségvetés.

A pedagógus munkát segítő alkalmazottak esetében az egyéb köznevelési pótlék 15.000,- Ft-os mértékének - március 1-től - 45.000,- Ft-ra történő emelését javasoljuk.

A finanszírozható beruházásokat a költségvetésben beterveztük, melyek részletes felsorolás a 2.a és 2.b táblázatok tartalmazzák.

Az önkormányzat a Berhidai Köznevelési Társulásban, a Berhidai Szociális Társulásban, a Várpalotai Többcélú Kistérségi Társulásban továbbra is részt vesz, melynek fenntartásához 8.920.520 Ft összegben tervez hozzájárulni.

**Bevételek**

1. A 2026. évi költségvetési törvény, illetve az állami támogatás felmérés mutatószámait – jelen időpontban rendelkezésünkre álló információk alapján – figyelembe véve, az önkormányzat költségvetési támogatása 31.817.797,- Ft lesz a 2026. évben.

A minimálbér és garantált bérminimum emeléssel, a pedagógusok új életpálya modell végrehajtásával kapcsolatos béremeléssel összefüggő bértámogatásról a minisztériumi kiközlést kézhez kapta az önkormányzat. Ezen támogatások is beemelésre kerültek a 2026. évi költségvetésbe. Az állami támogatások jogcímenkénti és intézményenkénti részletezését az 1.a táblázat tartalmazza.

1. A közhatalmi bevételek körébe tartozó adóbevételek közül az építményadó  300.000,- Ft-tal, a kommunál,is adó 1.800.000,- ft-tal, az iparűzési adó 11.566.000,- Ft-tal került tervezésre.

Az önkormányzat és költségvetési szervei a Képviselő-testületi döntéseknek, helyi rendeletekben foglalt előírások figyelembevételével szedi működési bevételeit.

Az 52.781.746 Ft összegű költségvetési maradvány igénybevétele került betervezésre, melyből 14.541.258,- Ft a múlt évben folyósított pályázati támogatások hatása.

**Kiadások:**

1. **Illetményeket érintő 2026. évi jogszabályi rendelkezések:**
2. **2026. évi minimálbér, garantált bérminimum 426/2025.(XII.23.) kormányrendelet**

A minimálbér és a garantált bérminimum összege. **2026. január 1-től**

**minimálbér** összege                          290.800,- Ft-ról                     322.800,- Ft

a **garantált bérminimum** összege    348.800,- Ft-ról                     373.200,- Ft.

A minimálbér így 11 %-kal, a garantált bérminimum szintén 7 %-kal növekszik. A jelenleg érvényes szociális hozzájárulási adó összege 13 %, a 2025. évivel azonos mértékű.

1. **Köznevelési területen dolgozó óvodapedagógusok esetében a**

A pedagógusok új életpályájáról szóló 2023. évi LII. törvény (a továbbiakban Púétv) és a törvény végrehajtásáról szóló 401/2023. (VIII.30.) Korm. rendelet szabályozza az ágazatra vonatkozó illetménykereteket. A 2024. évben átlagosan 32,2 %-os béremelés került végrehajtásra, melynek fedezetét a Kormány biztosította. A 453/2024.(XII.30.) kormányrendelet értelmében intézményi szinten átlagosan további 21,2 %-os béremelés került megállapításra, melynek elszámolása a 2025. évi beszámoló keretében történik. A Kormány a 2026. évre 10 %-os bérfejlesztési kötelezettséget írt elő a munkáltatóknak – 435/2025.(XII.23.) kormányrendelet -, melynek fedezetét a berhidai köznevelési intézmények tekintetében kiközölte 20.499.800,- Ft összegben.

**Nevelő és oktató munkát** közvetlenül segítő munkavállalók (dada, pedagógiai asszisztens, óvodatitkár) esetében Púétv. 99. §. (1) bekezdése és a 401/2023.(VIII.30.) Korm. rendelet 88. § (7) bekezdése az irányadó. A szabályozás szerint a pedagógus szakképesítéssel, szakképzettséggel nem rendelkező nevelő-oktató munkát közvetlenül segítő munkakört betöltőt legalább a kötelező legkisebb munkabér, garantált bérminimum százhét százalékának megfelelő havi illetmény illeti meg. A Magyarország központi költségvetéséről szóló törvény a garantált bérminimum száztíz százaléka erejéig biztosítja a fedezetet a Púétv. 99. §-ában, illetve 132. §. (4) bekezdésében meghatározott mértéket meghaladó, munkáltatói mérlegelésen alapuló emelésre. Ezen összeget az önkormányzat átlagosan 30.000,- ft/fő összeggel egészítené ki.

1. **Szociális és gyermekjóléti területen dolgozó** munkavállalók esetében

Az ágazatban dolgozó munkavállalalók részére az alapilletményen, garantált illetményen felül összevont ágazati pótlék megállapítása kötelező a 257/2000.(XII.26.) Korm. rendelet 5. számú melléklete figyelembevételével. Az összevont pótlék mértéke függ a munkavállaló besorolási osztályától és fokozatától. A Kormány a 427/2025.(XII.23.) kormányrendeletében kiegészítő szociális pótlékot állapított meg a szférában dolgozó munkavállalók részére. Az ágazati pótlék és a kiegészítő szociális pótlék összege a Magyar Államkincstáron keresztül negyedéves gyakorisággal az önkormányzat részére megfinanszírozódik.

1. **Kulturális ágazat**

A 2022. évben biztosított bérfejlesztési pályázati forrás a 2024. évben központilag kiegészítő támogatásként került megállapításra. A Kormány a 434/2025.(XII.23.) kormányrendeletében 15 %-os bérfejlesztési kötelezettséget írt elő a kulturális ágazatban dolgozók részére, melynek fedezeteként Berhida 538.441,- Ft támogatásban részesült.

1. **Képviselők, bizottsági tagok tiszteletdíja**

A képviselői tiszteletdíj mértékét 2026. január 1-jétől a képviselők esetében 15.000 Ft/hó összegbenjavasoljuk megállapítani.

1. **További kiadások:**
2. A költségvetési szervek és az önkormányzat dologi kiadásainak meghatározása a 2025. évi tényadatokra, a szervezeti változásokra és az érvényben lévő szerződésekre alapulnak.
3. Az önkormányzat átadott pénzeszközeit, támogatásait az érvényben lévő társulási megállapodások alapján határozta meg.
4. A civil szervezeti támogatás 400.000,- Ft összegben került betervezésre.

1. **Pályázati támogatások**

|  |  |  |  |  |  |  |
| --- | --- | --- | --- | --- | --- | --- |
| **Pályázat kódszáma** | **Pályázatot kiíró** | **Pályázat neve** | **Pályázati támogatás** | | **2025.-ben beérkezett pályázati támogatás** | **Felhasználási határidő** |
| **működési** | **felhalmozási** |
| MFP-UHJ/2025 | Magyar Falu Program | Járda felújítás Kossuth u, Papkeszi u. | 0 | 5 744 755 | 5 744 755 | 2026.10.23 |
| MFP-ÖTIFB/2025 | Magyar Falu Program | Iskola aula felújítás (nyílászáró cser, álmennyezet, festés | 0 | 7 101 507 | 7 101 507 | 2026.12.02 |
| MFP-FAE/2025 | Magyar Falu Program | Felelős állattartás elősegítése, ivartalanítás | 944 996 | 0 | 944 996 | 2026.07.28 |
| 2025/KÖZVIL/01 | Magyar Falu Program | Közvilágítás korszerűsítés |  | 10 953 390 |  | 2026.05.29 |
| BGA/3915/2025 | Bethlen Gábor Alapkezelő Zrt. | Magyar-magyar közösségi tevékenység támogatása, testvértelepülési kapcsolatok erősítése, együttműködés elmélyítése | 750 000 |  | 750 000 | 2026.04.30 |
| **Összesen** | | | **1 694 996** | **23 799 652** | **14 541 258** |  |

**Részletes indokolás**

**Az 1–3. §-hoz**

A 2026. évi költségvetés főösszegei.  Az 1. táblázat a bevételeket, a 2. táblázat a kiadásokat tartalmazza. **A költségvetési rendelet Ft-ban** kerül előterjesztésre, mivel az NGM, BM és a Magyar Államkincstár részére Ft-ban kell a költségvetési adatszolgáltatást teljesíteni a KGR rendszerben, az egyezőséget a költségvetési rendelet és az adatszolgáltatások között biztosítani kell. Meghatározásra került a létszámkeret. Az önkormányzat mérlegterve összeállításra került, az önként vállalt és kötelező feladatokkal együtt.

**A 4. §-hoz**

A bevételek jogcímenkénti bontását, a működési költségvetési támogatás részletezését tartalmazza.

**Az 5. §-hoz**

A kiadások részletezését a 2. táblázat tartalmazza. A személyi juttatások, a munkáltatót terhelő járulékok és szociális hozzájárulási adó, a dologi kiadások, az ellátottak pénzbeli juttatása (szociális támogatások) az egyéb működési célú kiadások, a beruházások, felújítások, egyéb felhalmozási célú támogatások szerinti bontásban. A kiadások-bevételek különbözetét összegét állapítja meg működési és felhalmozási célú bontásban.

**A 6. §-hoz**

Tartalmazza a 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31) Korm. rendelet, illetve Magyarország gazdasági stabilitásáról szóló 2011. évi CXCIV. törvény által előírt mellékleti elemeket.

**A 7–11. §-hoz**

Részletezi az önkormányzat által megállapított előirányzat egyeztetési, átcsoportosítási szabályokat.

Rendelkezik a költségvetési szervek foglalkoztatási szabályainak betartásának felelősségéről.

Megállapítja a közalkalmazottak, a köztisztviselők, púétv. hatálya alá tartozó és a munkatörvénykönyve hatálya alá tartozó **munkavállalók** személyi juttatásainak önkormányzati hatáskörbe tartozó elemeit.

A képviselői és bizottsági tagsághoz kapcsolódó tiszteletdíj mértékét tartalmazza.

Szabályozza a saját gépjárműhasználat feltételeit, a költségvetési szervek dologi kiadásainak növelésének arányát.

Kiemeli a munkamegosztás és a feladatvállalás rendjéről szóló megállapodásban rögzített feladatokat.

Tartalmazza a Hivatal, az önkormányzat, a Társulások és költségvetési szerveik számviteli-pénzügyi-gazdálkodási feladatainak szabályozására vonatkozó rendelkezéseket. Megállapítja a 249/2012.(VIII.31.) Korm. rendelet 2. §-a alapján képzettségi pótlékra jogosultak körét. A polgármester, illetve az alpolgármester hatáskörébe ruházza át az évközben ideiglenesen szabad pénzeszközök betétlekötési hatáskörét a szabályzatban meghatározott személyek pénzügyi ellenjegyzése mellett.  Rögzíti a belső kontrollrendszer, belső ellenőrzés működtetésének felelősségi körét. Rögzíti, hogy mely kiadások esetében engedélyezi a készpénzben történő teljesítést

**A 12. §-hoz**

A kihirdetés feltételeit rögzíti.