Vilonya Község Polgármestere



8194 Vilonya, Kossuth u. 18., Tel.: 88/ 490-163;e-mail: [vilonya@vilonya.hu](mailto:vilonya@vilonya.hu)

**Előterjesztés**

|  |  |  |  |
| --- | --- | --- | --- |
| Tárgya: | **Javaslat a 2026. évben igazgatási szünet elrendeléséről** | | |
| Előterjesztés:\* | rendes | | rendkívüli |
| Nyilvános/  zárt ülés: | Nyilvános | | |
| Döntéshez szükséges többség:\* | egyszerű | minősített | |
| Szavazás módja:\* | nyílt | titkos | |
| Az ügyben született korábbi önkormányzati határozatra, rendeletre való hivatkozás |  | | |
| Fontosabb  jogszabályok: | Az igazgatási szünetről szóló 2023. évi XXVI. törvény  A közszolgálati tisztviselőkről szóló 2011. évi CXCIX. törvény  A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet | | |
| Előterjesztés  szövege: | A közszolgálati tisztviselőkről szóló 2011. évi CXCIX. törvény (a továbbiakban: Kttv.) 232. § (3) bekezdése lehetőséget biztosít az önkormányzat képviselő-testülete részére, hogy igazgatási szünet elrendeléséről döntsön. A Kttv. hivatkozott bekezdése szerint „A képviselő-testület (…) - a Kormány ajánlásának figyelembevételével - a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.”  A közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmukavégzésről szóló 30/2012. (III. 7.) Korm. rendelet 13-15. §-ai meghatározzák a Kormány által javasolt igazgatási szünet időtartamát és elrendelésének szabályait, mely szabályok alkalmazását ajánlják a helyi önkormányzatok képviselő-testületei számára, mely szerint:  „13. § (1) Az igazgatási szünet időtartama  a) nyáron öt egybefüggő naptári hét, amely augusztus 20-át közvetlenül követő vasárnapig tart,  b) télen két egybefüggő naptári hét, amely január 1-jét közvetlenül követő vasárnapig tart.  (2) Az (1) bekezdésben meghatározott igazgatási szünet időszaka alatt az esedékessége évében ki nem adott szabadság teljes egésze kiadható.  (3) A munkáltató az igazgatási szünet időszakára figyelemmel határozza meg a szabadságolási terv alapján kiadásra kerülő szabadságot.  14. § Az államigazgatási szerv hivatali szervezetének vezetője az igazgatási szünet alatt a szabadságot úgy adja ki, hogy biztosítsa a zavartalan ügymenetet és feladatellátást, valamint a lakossági ügyfélszolgálattal rendelkező szervek esetében a folyamatos feladatellátást.  15. § A Kormány a Kttv. 232. § (3) bekezdése alapján a helyi önkormányzat képviselő-testülete, valamint a Kttv. 2. §-ában felsorolt szervek vezetője számára ajánlja igazgatási szünet elrendelése esetén az e rendeletben foglaltak figyelembevételét.”  Az igazgatási szünetről szóló 2023. évi XXVI. törvény 7. § -a előírása alapján a települési önkormányzatok Képviselő-testülete rendelheti el  az igazgatási szünetet, és az erről szóló határozatot tárgyév március 1. napjáig a helyben szokásos módon közzé kell tenni.  A Kttv. 103. § (1) bekezdése szerint a köztisztviselőnek a tárgyév február végéig kötelező szabadságolási tervet készíteni, és a szabadságok kiadása is ennek figyelembevételével kell, hogy történjen.  Fentiekre, valamint a költségtakarékosabb működésre is tekintettel az igazgatási szünet az alábbi napokra javaslom elrendelni:  2026. április 13. (1 munkanap)  2026. augusztus 8. (1 munkanap)  2026. december 12. (1 munkanap)  2026. december 29-31. (3 munkanap)  A fenti időszakra a Hivatalnak szabadságot kell kiadnia a köztisztviselő részére.  Kérem a Tisztelt Képviselő-testületet az előterjesztést megvitatni, a határozati javaslatot elfogadni szíveskedjen. | | |
| Mellékletek: |  | | |
| Keltezés: | Vilonya, 2026. február 20. | | |
| Előterjesztő aláírása: | Fésüs Sándor  polgármester s.k. | | |

**Határozati javaslat:**

**…/2026. (II. 23.) Kt. határozat**

**Javaslat a 2026. évben igazgatási szünet elrendeléséről**

Vilonya Község Önkormányzata Képviselő-testülete 2026. február 23-i ülésén megtárgyalta a „**Javaslat a 2026. évben igazgatási szünet elrendeléséről**” tárgyú előterjesztést, és az alábbi határozatot hozta:

1. A Képviselő-testület Vilonya Község Önkormányzati Hivatalában az alábbi napokra

2026. április 13. (1 munkanap)

2026. augusztus 8. (1 munkanap)

2026. december 12. (1 munkanap)

2026. december 29-31. (3 munkanap) igazgatási szünetet rendel el.

2. Felkéri a polgármestert, hogy e határozatot tárgyév március 1. napjáig a helyben szokásos módon tegye közzé.

Határidő: Folyamatos

Felelős: Fésüs Sándor polgármester

dr. Guti László jegyző

dr. Adamecz Krisztina aljegyző