**Berhida Város Önkormányzata Képviselő-testületének**

**.../.... (...) önkormányzati rendelete**

**a szociális ellátásokról szóló 15/2021.(V.28.) önkormányzati rendelet módosításáról**

[1] Berhida Város Önkormányzatának Képviselő-testülete a jogalkotásról szóló 2010. évi CXXX. törvény 5. § (6) bekezdésében foglaltak alapján a Berhidai Szociális Társulása székhelye szerinti helyi önkormányzatként jogosult a társult képviselő-testületek döntésének megfelelően a Berhidai Szociális Társulása feladatkörébe eső rendelet módosítására. A rendelet tartalmazza az intézményi térítési díjakat, melyet a szociális igazgatásról és szociális ellátásokról szóló 1993. évi III. törvény 115. § (1) bekezdése értelmében a fenntartó tárgyév április 1-jéig állapít meg.

[2] Berhida Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontjában kapott felhatalmazás alapján és a szociális igazgatásról és szociális ellátásokról szóló 1993. évi III. törvény 92. § (2) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva Vilonya és Pétfürdő község hozzájárulásával a következőket rendeli el:

**1. §**

A szociális ellátásokról szóló 15/2021. (V. 28.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2026. március 1-jén lép hatályba.

*1. melléklet az .../... . (... . ... .) önkormányzati rendelethez*

„*1. melléklet*

(A melléklet szövegét a(z) 1. melléklet.pdf elnevezésű fájl tartalmazza.)”

**Intézményi térítési díjakról**

A személyes gondoskodást nyújtó szociális alapszolgáltatások intézményi térítési díja (nettó):

**Berhida közigazgatási területén**

1. Étkeztetés intézményi térítési díja **2780,- Ft/adag**

2. Házi segítségnyújtás intézményi térítési díja

a) szociális segítés **2440,- Ft/óra**

b) személyi gondozás **2440,- Ft/óra**

3. Nappali ellátás (Idősek Klubja) intézményi térítési díja **6545,- Ft/nap**

a) ebből csak ott tartózkodók **4465,- Ft/nap**

b) étkezés **2080,- Ft/nap**

**Vilonya közigazgatási területén**

1. Étkeztetés intézményi térítési díja **2780,- Ft/adag**

2. Házi segítségnyújtás intézményi térítési díja

a) szociális segítés **2440,- Ft/óra**

b) személyi gondozás **2440,- Ft/óra**

Általános indokolás

A szociális igazgatásról és a szociális ellátásokról szóló 1993. évi III. törvény (a továbbiakban: Szt.) 115. § (1)bekezdése szerint az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható.

Fentiekre tekintettel a személyes gondoskodást nyújtó szociális alapszolgáltatások intézményi térítési díja felülvizsgálatra került, a Berhidai Szociális és Gyermekjóléti Szolgálat vezetője kidolgozta javaslatát.

Részletes indokolás

**Az 1. §-hoz**

A rendelet 1. melléklete tartalmazza az intézményi térítési díjakat, amelynek módosítását az igénybe vevői létszám valamint óraszám, továbbá központi támogatás változása indokolja.

**A 2. §-hoz**

A szakasz hatályba léptető rendelkezést tartalmaz.