**2025. ÉVI BESZÁMOLÓ KÖZMŰVELŐDÉSI TEVÉKENYSÉGRŐL**

Közösségi színterünk 2025-ben a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73.§ (3) bekezdés a) pontjában rögzített alapszolgáltatást biztosította. Az energiaválság ebben az évben szerencsére nem hatott ki a színtér nyitvatartási idejére, némi változtatás megtartásával a meghatározott módon üzemelt a közösségi színtér. A kultúraközvetítés lehetőségeit a megszokott formában sikerült megvalósítani a településen. A közösségi programok rendjét, módszereit ezek alapján lehetett folytatni, továbbra is lehetőség nyílott a település kulturális életének fellendítésére.

**a) Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása**

A művelődő közösségek a művelődési, érdeklődési kör és az önképző, társas tevékenység szerint elkülönülő lakossági csoportok.

Ezen művelődő közösségek 2025-ben is folytatták munkájukat továbbra is az új időpontban. A testület döntése szerint a próbák továbbra is keddenként lettek megtartva 2022. november 01-től a megemelkedett energia árakra való tekintettel.

A következő művelődő közösségek, csoportok használják heti rendszerességgel a közösségi színtér termeit:

*Vilonyai Népdalkör (heti egy alkalom)*

*Vilonyai Nyugdíjas Klub (havi egy alkalom)*

*Kid Rock and Roll SE tánccsoport (heti egy alkalom)*

*Vilonyáért Egyesület, VILO Egyesület (negyedévente, változó alkalmanként)*

A csoportok nagyon fontos szerepet töltenek be a település életében, szerepelnek a különböző helyi rendezvényeken. Törekszünk arra, hogy számukra rendszeres bemutatkozási lehetőséget biztosítsunk, amennyiben azt anyagi lehetőségünk, költségvetésünk lehetővé teszi, úgy közösségi támogatás kapcsán pénzbeli támogatásban részesítjük őket.

***2025-ben a következő alkalmak, programok kerültek megrendezésre***

***JANUÁR***

*A településen kihelyezett adventi/karácsonyi dekorációk, kültéri díszek beszedésre, tárolásra kerültek.*

***FEBRUÁR***

***Terep- és tájfutó verseny:*** *Külsős egyesület által szervezett terepfutó verseny került lebonyolításra a település közigazgatási területén belül.*

***Gyermekfarsang:*** *Gyermekfarsangi játszóház szervezése történt a közösségi színtérben.*

***Sportnap:*** *A közösségi színtéren belül sportolni hívtuk a mozogni vágyókat.*

*Téltemető és kiszebáb égetése: Télűző ünnepség a Séd Parkban.*

***MÁRCIUS***

***Nőnap:*** *Nőnapi műsor (amelyet a település férfi tagjaiból álló Vilonyai Nőnapi Színkör adott elő) valamint az esti nőnapi bál megrendezésre került.*

***Nemzeti ünnep:*** *Az 1848- as szabadságharc és forradalom ünnepe tiszteletére megtartott ünnepség lebonyolítása, ahol a helyi civil szervezetek és művelődő közösségek előadásai által zajlott a megemlékezés.*

*Egészségfelmérő vizsgálatok, egészségmegőrző előadás a vilonyai iskola-óvoda épületében került megrendezésre. (külsős előadókkal, szakemberekkel)*

***ÁPRILIS***

***Húsvét:*** *Tojásfát díszítettünk a Platán parkban, húsvéti nyuszikereső játékra hívtuk a helyi lakosokat, a település közterületit díszítettük, falusi locsolást szerveztünk a helyi fiúkkal, férfiakkal.*

***Bódi Mária Magdolna emlékére*** *ünnepség került megrendezésre a szomszédos Liter településen.*

***MÁJUS***

***A munka ünnepe:*** *Reggeli zenés ébresztő után a délelőtt folyamán a közösségi színtér udvarán májusfát állítottunk a megjelentek közreműködésével.*

***A Vilonyai Népdalkör*** *ünnepelte 30 éves jubileumi fennállásának évfordulóját, mely rendezvény a Közösségi Színtérben került lebonyolításra.*

***Gyermeknap:*** *A gyermekek részére hétpróba mese vetélkedő, szabadtéri színpadon zenés, interaktív produkció, sorverseny, ugrálóvár a Séd-parkban.*

***A Református Egyházközség*** *szervezésében a vilonyai református templom környezetét tettük rendbe, társadalmi munka keretein belül, a „Szeretethíd” elnevezésű rendezvényen.*

***Májusfa kitáncolása*** *a közösségi színtér udvarán.*

***JÚNIUS***

***A nemzeti összetartozás napja:*** *Emlékünnepet tartottunk a vilonyai református templomban és koszorúzási ceremóniát a templomkertben felállított kopjafánál.*

***SÉD PARTY - PARASZTOLIMPIA***

*Falunap szervezése a településen élők részére, egybekötve a Parasztolimpia versenyszámaival.*

*Kiállítást szerveztünk helyi alkotó (festőművész) alkotásaiból, műveiből.*

***JÚLIUS***

***A magyar egészségügy napja:*** *Előadások szervezése, preventív jelleggel, drog-alkohol-dohányzás, életmód-táplálkozás tárgykörben, melynek célja az egészséges életmódra nevelés, életminőség javítása. Vérnyomás, vércukorszint mérés, testsúly, testmagasság mérése. (Sajnos nem sikerült lebonyolítani)*

***Országos Polgárőr Nap:*** *A helyi polgárőr egyesület vezetésével közös sütögetés, beszélgetés került lebonyolításra a helyi Séd-parkban, a Várpalotai Rendőrkapitányság kollégáinak közreműködésével.*

***AUGUSZTUS***

***Szent István ünnepe/Az új kenyér ünnepe***

*Az új kenyér megáldásra került a református templomban ünnepi Istentisztelet, és a katolikus iskolakápolnában ünnepi Szentmise során.*

***SZEPTEMBER***

***Pap Gábor emléknap*** *(járványügyi okok miatt sajnos elmaradt)*

***Bódi Mária Magdolna*** *boldoggá avatása Veszprémben az arénánál*

*A testvértelepülésről érkező barátok, családok fogadás, közös kulturális program lebonyolítása történt meg.*

***Közmeghallgatást*** *tartottunk a Közösségi Színtérben.*

***OKTÓBER***

***Lomtalanítás*** *lebonyolítása a Közösségi Színtár hátsó színpadánál.*

***Gyermekek fája*** *ültetését tettük meg a Séd-parkban, és társadalmi munkát végeztünk.*

***Az 1956-os forradalom ünnepe:*** *Ünnepi műsor lebonyolítása a közösségi színtér színpadán és koszorúzás a hősi emlékműnél.*

***Halloween-i séta megszervezése***

*Halloweeni csokit vagy csalunk séta a település utcáin, a fogadó családok bevonásával, közreműködésével.*

***NOVEMBER***

***Márton napi libaságok***

*Fáklyás felvonulás a helyi lakosság, óvodás gyermekek bevonásával.*

***Adventi kalendárium*** *szervezése a településen élők körében*

***Idősek Világnapja:*** *Időseinket köszöntöttük a helyi civil szervezetek, óvodások, fellépő előadóművész közreműködésével.*

***DECEMBER***

***Falukarácsony***

*Ünnepi karácsonyi műsort rendeztünk, majd szeretetvendégségre vártuk a lakosságot, megjelenteket.*

*Kelt: Vilonya, 2026. február 9.*

***Tisztelt Képviselő-testület!***

*Kérem a 2025. évi beszámolóm szíves elfogadását.*

*Köszönettel:*

*Szabó Andrea sk.*

*közművelődési munkatárs*